Diari Oficial de la Generalitat Valenciana


Sumari del DOGV 3552, del 03-08-1999 (1999/6647)

ORDRE de 10 de juny de 1999, de la Conselleria de Presidència, per la qual s'aprova la dissolució de l'agrupació constituïda pels ajuntaments de Fanzara, Argelita i Vallat i es classifiquen els llocs de treball resultants en secretaria de classe tercera i es procedeix a la seua exempció.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3552

Data del DOGV
:   03-08-1999

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1999/6647


Data del document
:   10-06-1999

Organisme emissor
:   Conselleria de Presidència

Tipus de document
:   Ordre

Anàlisi jurídica

 Descriptors 

:   * Vallat
    * Fanzara
    * Argelita
    * professió administrativa
    * administració local

ORDRE de 10 de juny de 1999, de la Conselleria de Presidència, per la qual s'aprova la dissolució de l'agrupació constituïda pels ajuntaments de Fanzara, Argelita i Vallat i es classifiquen els llocs de treball resultants en secretaria de classe tercera i es procedeix a la seua exempció. [1999/M6647]
  
Per la Resolució de la Direcció General d'Administració Local, del Ministeri per a les Administracions Públiques, de 7 de novembre de 1978 (BOE 23.11.1978), es va crear l'agrupació municipal per a sosteniment en comú del lloc de secretari dels municipis de Fanzara, Argelita i Vallat.
  
Els ajuntaments de Fanzara, Argelita i Vallat, en sessions plenàries de 8 de febrer, 31 de maig i 26 d'abril de 1998, respectivament, van acordar sol·licitar d'aquesta Conselleria de Presidència la dissolució de l'agrupació per al sosteniment en comú del lloc de secretari, per considerar que han canviat les circumstàncies que la van motivar en el seu dia.
  
Segons certificats de les secretaries de cadascun dels municipis, que consten en l'expedient, en els butlletins oficials de la província de Castelló, de 25 de juliol, 8 i 18 d'agost de 1998, es van publicar edictes dels ajuntaments de Fanzara, Argelita i Vallat pels quals s'anunciava la dissolució de l'agrupació, sense que s'haja presentat cap reclamació en el temps assenyalat a l'efecte.
  
Així mateix, els ajuntaments de Fanzara, Argelita i Vallat, en les mateixes sessions plenàries de 8 de febrer de 1998, 31 de maig de 1998 i 26 d'abril de 1998, van acordar sol·licitar l'exempció de l'obligació de mantenir el lloc de treball de secretaria i que les seues funcions siguen exercides pel Servei d'Assistència a Municipis de la Diputació Provincial de Castelló.
  
D'acord amb els certificats expedits per les respectives corporacions, i que figuren en l'expedient, els municipis de Fanzara, Argelita i Vallat compten amb una poblacions inferior a 500 habitants i 20 milions de pressupost, per la qual cosa, i a l'empara d'allò que disposen els articles 2,c) i 5, del Reial Decret 1732/1994, de 29 d'abril, sobre provisió de llocs de treball de funcionaris d'administració local, amb habilitació de caràcter nacional, és procedent la classificació de les seues secretaries en classe tercera, així com la seua posterior exempció.
  
El lloc de secretari interventor de la citada agrupació es troba en aquests moments vacant.
  
L'expedient ha sigut tramitat conforme a les prescripcions legals, constant en aquest l'informe favorable de la Diputació Provincial de Castelló.
  
En virtut d'això, i en ús de les competències atribuïdes en els articles 2,2,b) i c), 4,2 15 i 16 del Decret 159/1997, de 29 d'abril, pel que s'aprova el reglament regulador de les competències de la Generalitat Valenciana, relatives als funcionaris d'administració local amb habilitació de caràcter nacional.
  
ORDENE
  
Primer
  
Aprovar la dissolució de l'agrupació constituïda pels ajuntaments de Fanzara, Argelita i Vallat, per al sosteniment en comú del lloc de secretaria.
  
Segon
  
Classificar els llocs de secretaria dels ajuntaments de Fanzara, Argelita i Vallat en classe tercera.
  
La provisió d'aquests llocs quedarà reservada a funcionaris d'administració local, amb habilitació de caràcter nacional , de la subescala de secretaria intervenció.
  
Tercer
  
Eximir els ajuntaments de Fanzara, Argelita i Vallat de l'obligació de mantenir el lloc de secretaria. Les funcions reservades a dits llocs seran exercides pel Servei d'Assistència a Municipis de la Diputació de Castelló.
  
Contra aquesta ordre, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes, comptador des de l'endemà de la seua publicació, o bé recurs contenciós administratiu davant del Jutjat Contenciós Administratiu de València, en el termini de dos mesos, comptadors des de l'endemà de la seua publicació. Tot això de conformitat amb allò establit en els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els article 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 10 de juny de 1999
  
El conseller de Presidència,